    Kábíyèsí, kí adé pẹ́ lórí, kí bàtà pẹ́ lẹ́sẹ̀, mo gbọ́ gbogbo bí ẹ ti wi, orí ni alákòóso ara, ọba sì ni olórí ìlú, ẹ̀yin ni olórí àwa. Bí ọwọ kò sí ti gbọdọ̀ ṣe àfojúdi sí orí, tí ẹsẹ̀ kò gbọdọ̀ wí pé òun kò sí lábẹ́ ààbò rẹ̀ ni n kò to ẹni ti ń ṣe orí kunkun sí yín. Kábíyèsí, mo fẹ́ kí ẹ mọ̀ láti òní lọ pé kìí ṣe ẹni tí ó bá fẹ́ ìyá ẹni nìkan ni bàbá ẹni, kìí ẹni í ó bá sì jẹ́ ìyàwó bàbá ẹni nìkan níí jẹ́ ìyá, baba ẹni lè jẹ́ ọ̀kan, ìyá ẹni lè jẹ́ ọ̀kan, bàbá ẹni lè jẹ́ méjì, ìyá ẹni sì lè jẹ́ méjì, wọ́n lè ju méjì lọ pẹ̀lú bẹ́ẹ̀ ni a kò ṣàì rí elòmíràn nínú òde ayé tí bàbá rẹ̀ kú ṣùgbọ́n síbẹ̀ tí ó dúró bí aláìní baba, nítorí wí pé, ìbáà ṣe ará ìlà oòrùn, ìbáà ṣe ará ìwọ̀ oòrùn, ẹni tí ó bá fẹ́ràn ẹni ni bàbá ẹni. Kábíyèsí lóòótọ́ ni bàbá mi kò sí nínú ayé mọ́, kí ọba kí ó pẹ́, mo mọ̀ pé ẹ tó baba fún mi.
    Kabiyesi, ki ade pe lori, ki bata pe lese, mo gbo gbogbo bi e ti wi, ori ni alakooso ara, oba si ni olori ilu, eyin ni olori awa. Bi owo ko si ti gbodo se afojudi si ori, ti ese ko gbodo wi pe oun ko si labe aabo re ni n ko to eni ti n se ori kunkun si yin. Kabiyesi, mo fe ki e mo lati oni lo pe kii se eni ti o ba fe iya eni nikan ni baba eni, kii eni i o ba si je iyawo baba eni nikan nii je iya, baba eni le je okan, iya eni le je okan, baba eni le je meji, iya eni si le je meji, won le ju meji lo pelu bee ni a ko sai ri elomiran ninu ode aye ti baba re ku sugbon sibe ti o duro bi alaini baba, nitori wi pe, ibaa se ara ila oorun, ibaa se ara iwo oorun, eni ti o ba feran eni ni baba eni. Kabiyesi loooto ni baba mi ko si ninu aye mo, ki oba ki o pe, mo mo pe e to baba fun mi.